ಭುವನ್ ಗೌಡ ಚಿತ್ರದಿಂದ ಹೊರ ಹೋಗಿಲ್ಲ: ಭರಾಟೆ ಚಿತ್ರ ತಂಡದ ಸ್ಪಷ್ಟೀಕರಣ!

ಬೆಂಗಳೂರು: ಭರಾಟೆಯಿಂದ ಛಾಯಾಗ್ರಾಹಕ ಭುವನ್ ಗೌಡ ಹೊರ ಬಂದಿದ್ದಾರೆಂಬ ಸುದ್ದಿ ಮೊನ್ನೆಯಿಂದ ಎಲ್ಲೆಡೆ ಹರಿದಾಡಿತ್ತು. ಈ ಬಗ್ಗೆ ಮಾಧ್ಯಮಗಳಲ್ಲಿಯೂ ಸುದ್ದಿಗಳು ಸದ್ದಾಗುತ್ತಲೇ ಚಿತ್ರ ತಂಡ ಈ ಬಗ್ಗೆ ಸ್ಪಷ್ಟೀಕರಣವನ್ನೂ ಕೊಟ್ಟಿದೆ.

ಚಿತ್ರತಂಡವೇ ಖಚಿತ ಪಡಿಸಿರೋ ಮಾಹಿತಿಯ ಪ್ರಕಾರ ಭುವನ್ ಗೌಡ ಭರಾಟೆ ಚಿತ್ರದಿಂದ ಭುವನ್ ಗೌಡ ಹೊರ ಬಿದ್ದಿಲ್ಲ. ಈಗ ರೂಮರುಗಳು ಹುಟ್ಟಿಕೊಂಡಿರುವಂತೆ ಏನೂ ಸಂಭವಿಸಿಲ್ಲ. ಹಾಗಾದರೆ ಈ ಸುದ್ದಿ ಹುಟ್ಟಿಕೊಂಡಿದ್ದೇಕೆ ಎಂಬ ಅನುಮಾನವೂ ಸಹಜವೇ. ಇದಕ್ಕೂ ಕೂಡಾ ಯಾವ ಅನುಮಾನಗಳಿಗೂ ಎಡೆಯಿಲ್ಲದಂತೆ ಚಿತ್ರತಂಡ ಸ್ಪಷ್ಟೀಕರಣ ನೀಡಿದೆ!

ಭುವನ್ ಗೌಡ ಯಶ್ ಅಭಿನಯದ ಕೆಜಿಎಫ್ ಚಿತ್ರಕ್ಕೂ ಛಾಯಾಗ್ರಹಣ ಮಾಡಿದ್ದಾರಲ್ಲಾ? ಇನ್ನೇನು ಬಿಡುಗಡೆಗೆ ಸಜ್ಜಾಗಿರೋ ಆ ಚಿತ್ರದ ಕೆಲ ಪ್ಯಾಚಪ್ ಕೆಲಸಗಳು ಬಾಕಿ ಇದ್ದವಂತೆ. ಅದನ್ನು ಪೂರ್ತಿಗೊಳಿಸಲು ಮನವಿಯ ಮೇರೆಗೆ ಭುವನ್ ಗೌಡ ತೆರಳಿದ್ದಾರಂತೆ. ಇನ್ನೇನು ಅವರು ಭರಾಟೆ ಚಿತ್ರದ ಚಿತ್ರೀಕರಣಕ್ಕೆ ವಾಪಾಸಾಗಲಿದ್ದಾರಂತೆ.

ಚಿತ್ರತಂಡವೇ ಕೊಟ್ಟಿರೋ ಈ ಮಾಹಿತಿಯ ಮೂಲಕ ಭರಾಟೆ ಚಿತ್ರದಿಂದ ಭುವನ್ ಗೌಡ ಹೊರ ಬಿದ್ದಿದ್ದಾರೆಂಬ ಸುದ್ದಿಗಳಿಗೆ ಬ್ರೇಕ್ ಬಿದ್ದಂತಾಗಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv